Batalo de Kamarono

La batalo de Kamarono («Camerone» en la franca kaj «Camarón» en la hispana) estas la heroa malvenko de kompanio de la Fremdula Legio kontraŭ la meksikaj trupoj en la 30a de aprilo 1863. Tiu batalo okazis kadre de franca armea ekspedicio okazinta de 1861 ĝis 1867, kies celo estis la establo de politika reĝimo en Meksiko favora al la francaj interesoj. Sub la komando de la kapitano Jean Danjou, sesdek du legiosoldatoj (sesdek kvin, laŭ la rakonto) estis ĉirkaŭsieĝitaj en agrikultura bieno situanta en la malgranda vilaĝo Camarón de Tejeda. 

Dum unu tago la legionanoj rezistis la atakon de 2 000 meksikaj soldatoj kaj rajdantoj. Kapitano Danjou estis pafita en la koro je tagmezo. Poste sinsekvis du oficiroj por komandi la sieĝitojn. Unue la komando iris al la vic-leŭtenanto Jean Vilain. 
Ĉirkaŭ la 14a horo, siavice Jean Vilain mortis pro frapo en la frunto. Tiam la duavica leŭtenanto Clément Maudet prenis la komandon. Tre grave vundita, li forpasos post ok tagoj. La komando iris al suboficiro.

Je la 17a, restis nur dek du viroj ankoraŭ kapablaj por batali. Ĉe tiu punkto, la meksika kolonelo Francisco de Paula Milán arigis siajn oficirojn kaj eldiris kian honton ili alportus sur sin, se ili ne mortigos la ceterajn francajn soldatojn. Je la 18-a horo, elĉerpinte la municiojn, la tri legianoj ankoraŭ kapablaj por batali pretis sin por ŝargi per bajonetoj ĝis certa morto. Ordonitaj de la kaporalo Philippe Maine, ili kapitulacis al la malamiko kondiĉe ke ili konservu siajn armilojn kaj povu flegi siajn vunditojn, precipe sian subleŭtenanton Clément Maudet kiu estis vundita iom da tempo antaŭe. 

Ĉiujare la Batalon de Kamarono oni celebras en la 30-a de aprilo kiel gravan atingon de la Fremdula legio en ĉiuj ĝiaj kazernoj.  

Kategorio:Bataloj de Francio
Kategorio:Bataloj de Meksiko